శతావధాని షేక్ తంబి పావలర్

షేక్ తంబి పావలర్ (1874-1950), ఒక తమిళ కవి, పండితుడు, భారత స్వాతంత్ర్య కార్యకర్త.

 ప్రారంభ జీవితం 
షేక్ తంబి 1874 జూలై 31న కన్యాకుమారి జిల్లా నాగర్‌కోయిల్ లోని ఎడాలకుడిలో, పాకీర్ మీరన్ సాహెబ్, అమీనా దంపతులకు మూడవ కుమారుడిగా జన్మించాడు. ఆయన విద్యాభ్యాసం అక్కడే జరిగింది.

షేక్ తంబి పావలర్ మంచి వక్త. అతను చిన్న వయస్సులోనే అరబిక్ భాషను నేర్చుకున్నాడు. ఆయన కొట్టార్ కు చెందిన తమిళ పండితుడు శంకరనారాయణ పట్టారియార్ శిష్యుడు. ఆయన 'కంబ రామాయణం' లో ప్రావీణ్యం కలిగి ఉన్నాడు.
 సాహిత్య సేవ 
1859లో చెన్నైలో 'యథార్థవాది', 'ఇస్లామిక్ మిత్రన్' అనే రెండు తమిళ పత్రికలకు ఆయన సంపాదకుడిగా పనిచేసాడు. ఆయన కొట్టట్రు పిళ్ళై తమిళం, అళహప్ప కోవై, పాతిర్రుప్పత్తు అంతతి, దేవలోగతు క్రిమినల్ కేసు, వేదాంత వివహార క్రిమినల్ కేసు వంటి పుస్తకాలను రచించి ప్రచురించాడు, అలాగే 5,027 కవితలతో కూడిన 'సీరపురాణం' వ్యాఖ్యానం కూడా రాసాడు.

ఆయన శతావధాని, అంటే ఒక క్షణంలో వంద విభిన్న కోణాలపై పట్టు ఉన్న వ్యక్తి. 1907 మార్చి 10న మద్రాసు విక్టోరియా టౌన్ హాలులో తిరు. వి. కళ్యాణసుందరం వంటి పండితుల సమక్షంలో ఆయన శతావధానం కార్యక్రమాన్ని నిర్వహించి ప్రశంసలు అందుకున్నాడు. తంజై శతావధాని సుబ్రమణ్య అయ్యర్ ఆయనకు 'మహామతి శతావధాని' అనే బిరుదును ఇచ్చాడు. 

 మరణం 
షేక్ తంబి పావలర్ 1950 ఫిబ్రవరి 13న మరణించాడు.

 మరణానంతరం 
2008 డిసెంబరు 31న, ఆయన పేరుపై స్మారక తపాలా బిళ్ళను భారత ప్రభుత్వం విడుదల చేసింది. అతని రచనలు జాతీయం చేయబడ్డాయి. 2008లో అతని చట్టపరమైన వారసులకు సొలాటియం ఇవ్వబడింది.

 ఇవి కూడా చూడండి 

 అవధానం

 మూలాలు 

వర్గం:1950 మరణాలు
వర్గం:1874 జననాలు